আনন্দঘন ও উৎসবমুখর পরিবেশে শুভসংঘ ঈশ্বরদী উপজেলা শাখার বন্ধুরা এক পিকনিকে মিলিত হয়েছিলেন। সকাল থেকে সন্ধ্যা পর্যন্ত পাকশি নর্থ বেঙ্গল পেপার মিলস্ সংলগ্ন রেস্ট হাউসের আবাসিক এলাকায় পিকনিকের আয়োজন করেন তাঁরা। ঈশ্বরদী শাখা শুভসংঘের প্রথম বর্ষপূর্তি উপলক্ষে সম্প্রতি আয়োজিত এই পিকনিকে শুভসংঘের বন্ধুদের পাশাপাশি উপদেষ্টারা ও তাঁদের পরিবারের সদস্যরা অংশ নেন। পিকনিক স্পটে পৌঁছা মাত্রই একে একে সবাই সবার সঙ্গে শুভেচ্ছা ও কুশল বিনিময় করেন। মধ্যাহ্নভোজের পর সবাইকে একসঙ্গে নিয়ে মজাদার খেলা—চোখ বাঁধা অবস্থায় নায়িকার পোস্টারের সাহায্যে কপালে টিপ পরানো, বুদ্ধিমত্তামূলক প্রশ্নোত্তর পর্ব, গানে গানে ভাগ্য পরীক্ষাসহ বিভিন্ন ইভেন্ট আয়োজন সম্পন্ন হয়। বনভোজনে অংশ নেন ঈশ্বরদী শুভসংঘের উপদেষ্টা প্রভাষক হালিমা খাতুন লাকি, শিক্ষিকা ফারজানা ইয়াসমিন দীনা, প্রকৌশলী এ এইচ এম রবিউল আওয়াল রিজভী, ফারজানা আনোয়ার, এস এম সাইদুর রহমান উলু, লিপি রহমান, তানিয়া সুলতানা মিতা, ডা. এস এম সামিউর রহমান ইমন, ঈশ্বরদী শুভসংঘের সভাপতি এস এম রওনক রহমান আনন্দ, সাধারণ সম্পাদক শেখ সাদমান রাফা, বিপ্লব কুমার মণ্ডল শুভ, দেবাঞ্জন পাল দীপ, আরাফাত বিন আশিক বাঁধন, নৌশিন নাওয়াল সুনম, মেহেদী রহমান শরৎ, ফায়রুজ আনিকা, মনীষা আক্তার স্মৃতি, আদনান রায়হান, সুমাইয়া মীম, হাসান ইমাম বিপুল, জহুরুল ইসলাম জনি, ইব্রাহিম হোসেন, হাসিন আখইয়ার হা-মীম, জোহায়ের আনজুম রিভান, দিয়া, রোজামণি, হিমেল, শান্তা পারভীন, অন্বয় আকিব প্রমুখ। ইভেন্টটি সঞ্চালনায় ছিলেন ঈশ্বরদী শুভসংঘের সহসভাপতি মো. কিরণ মাহমুদ।